open-index/open-wikipedia-markdown huggingface dataset:
Deep (երգ)

**«Deep»** (), երգ, որը ձայնագրել է ամերիկյան *[[Nine Inch Nails]]* ինդուստրիալ-ռոք խումբը հատուկ «Լարա Քրոֆթ։ Դամբարաններ թալանողը» ֆիլմի սաունդթրեքի համար։

## Ակնարկ
2001 թվականի հունիսին երգը թողարկվել է սեղմասկավառակի վրա որպես  պրոմոսինգլ և որպես ռադիոտեղերոշիչ ֆիլմի սաունդթրեքի ու հենց ֆիլմի աջակցության համար։ Սինգլի CD-հրատարակությունում ներկայացվել են «Deep»-ի ալբոմային և ռադիո տարբերակները։ Գոյություն ունի նաև երգի գործիքային տարբերակը, որը հասանելի է remix.nin.com կայքում։ Սինգլը *Nine Inch Nails Halo* գրախոսականների համարակալման համակարգում չի ընդգրկվել և խմբի ոչ մի ստուդիական ալբոմում չի ներկայացվել, չնայած այն բանին, որ այն նկարահանվել է որպես պաշտոնական տեսահոլովակ։

## Տեսահոլովակ
Երաժշտական տեսահոլովակը նկարահանվել է 2001 թվականի մայիսին իռլանդացի ռեժիսոր Էնդ ՄաքՔալիոնի կողմից։ Դրանում կինոնկարի գլխավոր դերակատարը՝ Անջելինա Ջոլին, ներգրավված չէր, քանի որ տեսահոլովակը ֆիլմի սյուժեի հետ կապված չէր։

Թրենտ Ռեզնորը տեսահոլովակում խաղում է կողոպտչի դեր։ Հանցակից աղջկա հետ միասին նա ազգային դրամահատարանից գողանում է արկղեր՝ ենթադրելով, որ դրանցում կա մեծ գումար կամ դրամական արժեք։ Կողոպտիչները շտապելով հեռանում են (ընդ որում, տարբեր մեքենաներով)։ Այնուհետև փորձում են բացել արկղերը, բայց դրանք պարունակում էին խիստ թունավոր քայքայիչ ներկանյութեր, որոնք սկսում են թափվել Ռեզնորի և նրա օգնականի վրա։ Որպեսզի միմյանց զգուշացնեն վտանգավոր արկղերի մասին, կողոպտիչները գալիս են իրար ընդառաջ, բայց նրանց մեքենաները բախվում են ճակատ ճակատի։ Վթարից հետո Ռեզնորին հաջողվում է դուրս գալ ջարդված մեքենայից։ Նա գտնում է հանցակից աղջկան, որը անգիտակից վիճակում պառկած էր ասֆալտին։ Տեսահոլովակի սկզբում կա նորությունների հեռարձակման մի հատված, որտեղ հաղորդավարը պատմում է թունավոր ներկանյութերի առաջացման և մաշկի վրա ընկնելու դեպքում մարդու վրա դրանց ազդեցության մասին։

Տեսահոլովակի հեռարձակումը մեկնարկել է 2001 թվականի օգոստոսի 13-ին MTV Europe երաժշտական ալիքով։ Այնտեղ տեսահոլովակը որոշակի ժողովրդականություն է ձեռք բերել, թեև բազմաթիվ հարցազրույցներում Թրենտ Ռեզնորը ասել է, որ հիասթափված է եղել Էնդ ՄաքՔալիոնի աշխատանքից։

## Կոմպոզիցիաների ցանկ

## Ձայնագրման մասնակիցներ
* Թրենտ Ռեզնոր՝ վոկալ, երաժշտություն/բառեր, արտադրող
* Թոմ Բեյքեր՝ վարպետություն
* Ալան Մոլդեր, Պիտեր Աֆտերման՝ արտադրող

## Դիրքեր հիթ-շքերթներում

## Ծանոթագրություններ

## Արտաքին հղումներ
* «Deep» NinWiki կայքում
* «Deep» NinCollector.com կայքում
* «Deep» Discogs կայքում 
* Текст песни Allmusic կայքում

Կատեգորիա:2001 սինգլներ
Միկի Արիսոն

**Միկի Արիսոն** (, ), իսրայելական ծագմամբ ամերիկացի ձեռնարկատեր, աշխարհի խոշորագույն կրուիզ օպերատորի՝ «Carnival Corporation»-ի գլխավոր գործադիր տնօրեն, ինչպես նաև Բասկետբոլի ազգային ասոցիացիայի «Մայամի Հիթ» թիմի սեփականատեր։

## Կենսագրություն
Միկի Արիսոնը Թեդ Արիսոնի որդին է, որը Մեշուլամ Ռիքլիսի հետ համատեղ հիմնադրել է «Carnival Corporation» ընկերությունը։ Նրա քույրը Շարի Արիսոնն է։ Բնակվում է Ֆլորիդայում՝ Բելլ Հարբոր քաղաքում։ Ունի երկու 200 ֆուտ կշռող զբոսանավ, որոնց վրա էլ ապրում է։ Սովորել է Մայամիի համալսարանում, սակայն ուսումը չի ավարտել։

2011 թվականին «Ֆորբս» ամսագիրը նրա կարողությունը գնահատել է 5,9 մլրդ դոլար՝ 169-րդ տեղը դնելով աշխարհի ամենահարուստ մարդկանց ցուցակում։

1995 թվականին Արիսոնը դարձել է «Մայամի Հիթ» բասկետբոլային թիմի սեփականատերը։ Նրա գնման պահից ակումբը երեք անգամ՝ 2006, 2012 և 2013 թվականներին, դարձել է «NBA»-ի չեմպիոն։

Միկին ամուսնացած է Մեդելին Արիսոնի հետ, ունեն երկու երեխա։ Նրանցից մեկը՝ Նիկը, զբաղեցնում է «Մայամիի Հիթի» գլխավոր տնօրենի պաշտոնը։

## Ծանոթագրություններ

## Արտաքին հղումներ
* 
* Micky Arison profile at ''Forbes'' «World’s Richest People».
* Highlights on Micky Arison 

Կատեգորիա:Ամերիկացի գործարարներ
Կատեգորիա:Ամերիկացի միլիարդատերեր
Կատեգորիա:Իսրայելի հրեաներ
Կատեգորիա:Ամերիկացի ձեռնարկատերեր
Ռեստորանի ինտերիեր Առլում

**Ռեստորանի ինտերիեր Առլում** (), Վինսենթ վան Գոգի երկու նկարները, որոնք նա նկարել է 1888 թվականին, Առլում։

## Պատմություն
«Ռեստորանի ինտերիեր Առլում» նկարների ճշգրիտ թվագրումը բարդ է եղել, հիմնականում այն պատճառով, որ վան Գոգը երբեք չի հիշատակել նկարները պահպանված որևէ նամակում։ Պիեռ Լերոոնը թվագրել է նկարը 1888 թվականի օգոստոսով` մասամբ ծաղկող արևածաղիկների շնորհիվ, և դա համընդհանուր ընդունվել է, այդ թվում` 20-րդ դարի վան Գոգի առաջատար հետազոտողի` Յան Հյուլսկերի կողմից։ Երկար ժամանակ ենթադրվում էր, որ նկարները պատկերում են Կարրել հյուրանոցի ռեստորանի ներսը։ Յակոբ դե լա Ֆաին նշում է, որ դրանք, հավանաբար, պատկերում են Դեղին տան մոտ գտնվող ռեստորանի ինտերիերը։ Հյուլսկերը համարում էր, որ վան Գոգն ստեղծել է երկու գրեթե նույնական կտավներ, քանի որ դրանցից մեկը նախատեսված էր ռեստորանի տիրոջ համար և չէր հավատում, որ *JH1572* տարբերակը *JH1573* տարբերակի էսքիզն է։

## Վերլուծություն
Չնայած այն բանին, որ կտավներում անկասկած ներկայացված են Առլի ռեստորանի այցելուները, Բակստերն իր հոդվածում պնդել է, որ դա վան Գոգի` Խորհրդավոր ընթրիքը պատկերելու առաջին փորձն է եղել սիմվոլիզմի կամ սրբազան ռեալիզմի ոճով։

Այս կտավի և Վերածննդի Խորհրդավոր ընթրիքի մեջ շատ նմանություններ կան։ Կենտրոնում է սպասարկող անձը։ Այցելուների մեծ մասը տեղավորված է սեղանի հեռավոր ծայրում։ Առաջին պլանում երևում է գինու երեք սափոր։ Ճիշտ է, շատ չէ, բայց դա միայն սկիզբն է...

Չնայած Հյուլսկերը պնդում էր, նկարների պատկերման հերթականությունը որոշելը սպեկուլյացիա կլիներ, Բակստերն առաջարկել է հետևյալ փաստարկը. երկրորդ տարբերակը պատկերվել է կլուազոնիզմի ոճով` նկարին տալով վիտրաժի էֆեկտ, որը համապատասխան կլիներ «Խորհրդավոր ընթրիքի» նկարին. և վան Գոգը մի քանի փոփոխություններ է մտցրել վերջնական տարբերակի մեջ, մասնավորապես, ավելացրել է հացը և նոր շիշ է տեղավորել կենտրոնական կերպարի դիմաց` նրան հատուկ նշանակություն տալով։ Բացի դրանից, նկարիչն այլ այցելուներ է ավելացրել, այդ թվում` ինչ-որ բանի հետևում թաքնվող մի կերպար. առարկան, որի հետևում նա թաքնվել էր, առաջին նկարում ծաղկաման էր, իսկ երկրորդում թվում է արմավենու ճյուղ։ Բացի դրանից, ձախ կողմի ծաղիկների կոմպոզիցիան պոլեկս է հիշեցնում և գտնվում է մոտավորապես նույն դիրքում, որտեղ Պողոս առաքյալը բռնած է շեղբը Լեոնարդո դա Վինչիի տարբերակում։ Սակայն ամենանակարևորն այն է, որ նրա կողքին վան Գոգը տեղավորել է Լեոնարդոյի կտավի Հովհաննես առաքյալի կերպարը։

Վերջապես, վան Գոգը կանացի կերպարը շրջապատել է ծաղիներով, մի մոտիվ, որը նա կրկնել է մի քանի ամիս անց, իր «Օրորոցային» տրիպտիխում։

## Ծանոթագրություններ

## Գրականություն
* de la Faille, Jacob-Baart*The Works of Vincent van Gogh: His Paintings and Drawings*. Amsterdam: Meulenhoff, 1970. 
* Hulsker, Jan. *The Complete Van Gogh*. Oxford: Phaidon, 1980. 
* Naifeh, Steven; Smith, Gregory White. *Van Gogh: The Life*. Profile Books, 2011. 
* Tralbaut, Marc Edo. *Vincent van Gogh*, Macmillan, London 1969, 

Կատեգորիա:1888 նկարներ
Կատեգորիա:Մասնավոր հավաքածուներում գտնվող նկարներ
Կատեգորիա:Վինսենթ վան Գոգի նկարներ
Գուրգեն Հակոբյան (մանկավարժ)

**Գուրգեն Վաղինակի Հակոբյան** (), հայ մանկավարժ։ Մանկավարժական գիտությունների թեկնածու։ ՀԽՍՀ վաստակավոր մանկավարժ։ ԽՄԿԿ անդամ (1943): Երկրորդ համաշխարհային պատերազմի Արևելյան ճակատի (*«[[Հայրենական մեծ պատերազմ (տերմին)|Հայրենական մեծ պատերազմ]]»*, 1941-1945) մասնակից։

## Կենսագրություն
Գուրգեն Հակոբյանը ծնվել է 1918 թվականին, Վրացական ԽՍՀ Շահումյան քաղաքում։ 1935 թվականին ավարտել է Թբիլիսիի մանկավարժական ուսումնարանը։ Որպես ուսուցիչ նախ աշխատել է Լագոդեխում, ապա՝ Ղափանի շրջանում։ 1938 թվականին ընդունվել է Երևանի պետական համալսարանի ֆիզիկա-մաթեմատիկական ֆակուլտետը, սակայն պատերազմի պատճառով կիսատ է թողել ուսումը։

Սովորել է ռազմական ուսումնարանում, որն ավարտելուց հետո, լեյտենանտի կոչումով, ծառայության է նշանակվել 89-րդ հայկական հրաձգային դիվիզիայում, մասնակցել է Թամանյան թերակղզու ազատագրման հերոսական կռիվներին։ 89-րդ դիվիզիայում էլ 1943 թվականին  ընդունվել է  կուսակցության շարքերը։ 1944 թվականին խորհրդային զորքերը հարձակում են սկսել Ղրիմի ազատագրման համար։ Հակոբյանը մասնակցել է 89-րդ հայկական Թամանյան դիվիզիայի շարքերում հերոս քաղաք Կերչի ազատագրման  մարտերին, կռիվներից մեկում վիրավորվել է և տեղափոխվել հոսպիտալ։ Ապաքինվելուց հետո զորացրվել է բանակից։

1945 թվականին Հակոբյանը նշանակվել է Երևանի թատերական ինստիտուտի ռազմական ամբիոնի դասախոս։ 1947 թվականին ավարտել է Երևանի պետական համալսարանի ֆիզմաթի ֆակուլտետը։ Երևանի միջնակարգ դպրոցներում մի քանի տարի դասավանդել է մաթեմատիկա։ 1961 թվականին Հակոբյանն աշխատել է ՀԽՍՀ լուսավորության նախարարության մանկավարժական գիտությունների գիտահետազոտական ինստիտուտում՝ որպես ֆիզիկայի և մաթեմատիկայի դասավանդման մեթոդիկայի սեկտորի վարիչ։

## Պարգևներ
*ՀԽՍՀ վաստակավոր մանկավարժ

## Երկեր
* Ֆրոնտալ լաբորատոր աշխատանքները ֆիզիկայից միջնակարգ դպրոցում։ Լուսավորության մինիստրություն, ՀԽՍՀ, Մանկավարժական գիտությունների գիտահետազոտական ինստիտուտ, Երևան, «Լույս», 1967։
* Սովորողների հետազոտական ունակությունների զարգացումը ֆիզիկայի դասավանդման ընթացքում։ Երևան, «Լույս», 1977 (համահեղինակ)։

## Ծանոթագրություններ

Կատեգորիա:ԵՊՀ շրջանավարտներ
Կատեգորիա:ՀԽՍՀ վաստակավոր մանկավարժներ
Կատեգորիա:Հայ մանկավարժներ
Կատեգորիա:Հայրենական մեծ պատերազմի հայ մասնակիցներ
Կատեգորիա:Մանկավարժական գիտությունների թեկնածուներ
Փիղն ու Մոսկան

**«Փիղն ու Մոսկան»** (), Իվան Կռիլովի առակը՝ գրված 1808 թվականի նոյեմբերի սկզբից ոչ ուշ և նույն թվականին էլ առաջին անգամ տպագրված «Դրամատիկական բանբեր» ամսագրում (այս հրատարակության վերջին առակը): Կռիլովի ստեղծագործությունների ժողովածուների մեջ զետեղված է առակների երրորդ գրքում։

## Սյուժե
Առակը պատմում է Փղի, որը տարվում է փողոցներով և Մասկայի (մաստիֆ շուն) մասին, որը Փղի վրա հաչում է։ Մեկ այլ շան դիտողությանը, որ Փիղը նույնիսկ չի նկատում Մոսկայի կատաղությունը, Մոսկան առարկում է, որ շների մեջ իր հեղինակությունը հաչելուց մեծանում է, քանի որ, հարձակվելով Փղի վրա, ինքն ուժեղ ու անվախ է թվում։

Սյուժեի ծագումը հստակ չէ։ 1797 թվականի ամռանը Մոսկվայով Սանկտ Պետերբուրգ է տեղափոխվել մի փիղ, որը Բուխարայի դիվանագիտական նվերն էր։ Առակի 1944 թվականի հրատարակության մեկնաբանություններում հաղորդվում է, որ «Փիղն ու Մոսկան» «թեմայով և սյուժետային մոտիվներով մոտ է Ա. Պ. Սումարոկովի «Մուկն ու փիղը» առակին»։ Ալեքսանդր Պլետնևը ենթադրում է, որ սյուժեն ներշնչված է «Պարսկական փիղը, որը 1796 թվականին բերվել է Մոսկվա» լուբոկից, որտեղ փոքրիկ շնիկը հաչում է փղի վրա (ըստ ամենայնի, նախնական պատկերում շունը բացակայում էր և ավելացվել էր հետագայում առակի ազդեցության տակ): Ե. Ա. Կլիմակինը խոսում է գերմանացի առակագիր Խ. Ֆ. Գելլերտի «Կանաչ էշը» () առակի սյուժեի մասին, որը «կանխագուշակում է» Կռիլովի առակը։ Յա. Կ. Գրոտը 19-րդ դարում որպես առակի «նախատիպ» մատնանշել է հենց Կռիլովի «Փիլիսոփայի մտքերը նորաձևության մեջ» սատիրայում.

Առակում բացակայում է բարոյախրատական վերջաբանը, ինչը հաճախ է հանդիպում Կռիլովի առակներում (բարոյախրատական վերջաբանը բացակայում է 198 առակներից 80-ում):

## Վերլուծություն
Քսան տողանոց չափածոն գրված է տարբեր ոտքերի յամբերով՝ միաոտքից մինչև վեցոտքանի («ազատ չափածո»):

Առաջին քառատողը պարունակում է 12 հատ «օ» տառ, ըստ Ա. Ս. Յակուշկևիչի՝ դա ստեղծում է լայն բացած բերաններով անբանների ամբոխի պատկեր։ Հաջորդ քառյակում Մոսկայի կերպարի ներմուծումն ուղեկցվում է «ш», «с», «з», «ж», «зж» սուլական-շչական հնչյուններով, որոնք, ինչպես բազմաթիվ «ռ»-երը, ստեղծում են հաչոցի, իրարանցման, մռնչոցի տպավորություն, բայերի առատությունն ընդգծում է դեկորացիաների հերթափոխը։

Առակի գաղափարը բուռն գործունեության նմանակումն ու մտացածին մեծության ստեղծումը դատապարտելն է, Փիղը խորհրդանշում է ճշմարիտ ձիրքն ու տաղանդը, Մոսկան ներկայացնում է քննադատամոլությունը։

## Թևավոր արտահայտություններ
Առակի վերջին արտահայտությունը՝

որպես ժողովրդական ասացվածք նշվել է արդեն 1822 թվականին։ Ընդգրկված է Աշուկինների թևավոր արտահայտությունների ցանկում (1955)։ Կոնստանտին Դուշենկոն ներկայացրել է առակի ևս երեք հանրաճանաչ մեջբերումներ. վերնագիրը, «փողոցներով փիղ էին տանում», «առանց ծեծկռտուքի ... ընկնել մեծ կռվարարների մեջ»։

## Ծանոթագրություններ

## Литература
* *Федута А.* Басня И. А. Крылова «Слон и Моська» в русской литературе 1920-х — 1930-х годов // Meninis tekstas: Suvokimas. Analizė. Interpretacija. Nr.5. Mokslinių straipsnių rinkinys = Художественный текст: Восприятие. Анализ. Интерпретация. № 5. Сборник научных статей. — Vilnius: Вильнюсский педагогический университет, 2006. — С. 137—145.
* *Клепиков С. А., Бонч-Бруевич В. Д.* И. А. Крылов и его произведения в русской народной картинке. — Гос. литературный музей, 1950.

Կատեգորիա:Իվան Կռիլովի առակներ
Ռոյ Ռոջերս

**Ռոյ Ռոջերս** (, իսկական անունը՝ Լեոնարդ Ֆրանկլին Սլայ (, ), ամերիկացի դերասան, կովբոյ և Երգիչ։

Երիտասարդության տարիներին աշխատել է որպես կովբոյ և մրգահավաք՝ սովորելով երգ, պար և Կիթառ նվագելու արվեստը։ Ֆիլմերում սկսել է նկարահանվել 1935 թվականից, առաջին գլխավոր դերը ստացել է 1938 թվականին՝ «Արևմտյան աստղերի տակ» ֆիլմում։

1940-1950-ական թվականների Միացյալ Նահանգների ամենահայտնի դերասաններից էր՝ նկարահանվելով մոտ 90 ֆիլմում և ավելի քան 100 հեռուստասերիալում՝ գրեթե միշտ խաղալով ազնիվ կովբոյի դեր։ 1950-ականների սկզբին գրեթե ամբողջությամբ դադարացրեց դերասանական գործողությունը, 1970-ականների սկզբից նա կրկին հայտնի դարձավ, սակայն արդեն որպես երգիչ՝ ձայնագրելով իր առաջին ալբոմը՝ 1970 թվականին, իսկ վերջինը՝ 1991 թվականին։ Ռոջերսը մասոնական էր և Հոլիվուդի թիվ 355 մասոնական օթյակի անդամ։ Նա Լոս Անջելսի հովտի շոտլանդական կանոնակարգի անդամ էր և պատկանում էր  պարամասոնական «Shriners» բարեգործական միաբանության Ալ Մայակա վանքին։ Նա հայտնի է որպես իր անունով ռեստորանի հիմնադիր։ Մահացել է 1988 թվականին։
մինի|Ռոյ Ռոջերսի ձեռքերի և ոտքերի դրոշմը Չինական Գրաումանա թատրոնի դիմաց

## Ֆիլմագրություն

## Մատենագրություն
* 
* 
* Zwisohn, Laurence. (1998). «Roy Rogers». In *The Encyclopedia of Country Music*. Paul Kingsbury, Editor. New York: Oxford University Press. pp. 456–457.

## Ծանոթագրություններ

Կատեգորիա:20-րդ դարի ամերիկացի դերասաններ
Կատեգորիա:20-րդ դարի ամերիկացի երգիչներ
Կատեգորիա:20-րդ դարի ամերիկացի տղամարդ դերասաններ
Կատեգորիա:Ամերիկացի երաժիշտներ
Կատեգորիա:Ամերիկացի երգիչներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի կոմպոզիտորներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Պատրանք (նկար)

**Պատրանք**, Սարգիս Երկանյանի նկարներից։ Հավատարիմ մնալով ռեալիստական սկզբունքին՝ ստեղծել է իրական կյանքի հարազատ պատկեր։ Նկարիչն ընտրել է իդեալական մարմնակազմությամբ օրիորդ՝ համոզիչ  դարձնելու համար ջրում անդրադարձված մարմնով հրապուրվելու փաստը։ Ռեալ մեկնաբանումով հանդերձ՝ պատկերը գնահատելի է իր քնարական բովանդակությամբ, որին նպաստել է և՛ տեղանքի նպատակահար ընտրությունը՝ իր նախաստեղծ լռիկ միջավայրով, և՛ գեղանի կերպարը իր մարմնական հրապույրով։

## Մտահղացում
Մտահղացման շարժառիթը հանդիսացել է մի ոմն բարեկազմ օրիորդ, որը ծառայել է որպես մոդել այդ պատկերի համար։

## Նկարագրություն
Տեղանքը ներկայացնում է բուսականությամբ առատ, անանցանելի մի վայրի բնության մի հատված՝ խոշոր քարերով շրջապատված լճակի ափին՝ ջրերի վրա վարսերը կախած ուռենիով,  որի ճյուղից բռնած՝ կանգնած էր ջրի մեջ իր անդրադարձումով հիացող օրիորդը։ Թվում է, թե միանգամայն նպաստավոր միջավայր է  ընտրված օրիորդի համար՝ առանձնանալու համար իր իր մտերիմ զգացմունքների հետ։ Հիացմունք է պատճառում պատկերի հերոսուհին իր մարմնական գեղեցկությամբ։ Նա ունի բարձր հասակ, մարմնի կատարյալ համաչափություն, ճկուն մարմնաձևեր, նազանի շարժում, համակրելի դիմագծեր։

## Գեղարվեստական արտահայտչականություն
Հերոսուհին ներկայացված  է գերազանց վարպետությամբ և մտածել է տալիս, թե արդյոք այդպիսիք են  եղել հունական  առասպելներում փառաբանված անտառների փերիները, որոնք գիշերները դուրս են եկել լոգանքի անտառների սառնորակ լճերում կամ գետերում։ Հավանաբար ամենագեղեցիկ ջրահարսն  անգամ կնախանձեր այս օրիորդի անզուգական մարմնակազմությանը։ Երկանյանն իր հերոսւհուն պատկերել է այնպիսի մարմնակազմությամբ, իմաստավորված կեցվածքով և արտահայտությամբ, որով հնարավոր է եղել առավել չափով ընդգծել նրա մարմնի գեղեցկությունը, որի անդրադարձումը օրիորդին համակել է բավականության զգացումով։ Ջրի վրա կիսով չափ վիճակը հնարավոր է դարձրել առավել ամբողջականությամբ ցուցադրել օրիորդի մարմնի անգերազանցելի հմայքը։ Ծածկոցի մեջ սեղմ փաթաթված մարմնի ձևերն ընդգծված են ճկուն, գեղեցիկ ուրվագծերով։

Երկանյանը օրիորդին պատկերել է այնպիսի արտահայտությամբ, երբ լճակի հայելիում տեսնելով սեփական գեղեցկության գերազանցությունը՝ համակվել է անսահման բավականությամբ և, թվում է,  թե դրանից առաջացած երջանկության զգացումը վայրկենապես ներխուժել է երիտասարդական կենսունակությամբ լի նրա ներաշխարհը՝ նրա մարմնի յուրաքանչյուր մասնիկ մասնակից դարձնելով այդ ցնծությանը։ Քնարական այս մոտիվը ներկայացված է գեղանկարչական ամենանուրբ միջոցներով։ Բուսականությամբ առատ բնության այդ բազմատարր ֆոնի վրա՝ ծառերի շուքի տակ, նրբերանգ արտացոլումներով ողողված օրիորդի մարմինը դիտվում է որպես մարմարակերտ չքնաղ արձան։
Հիացմունք է պատճառում բացօթյա պայմաններում երանգի նրբությունն զգալու նկարչի ունակությունը
։

## Ծանոթագրություններ

Կատեգորիա:Սարգիս Երկանյանի նկարներ
Կատեգորիա:Հայաստանի ազգային պատկերասրահի նկարներ
Իսկական սեր (գիրք)

**Իսկական սեր** (**), ամերիկացի դերասան Ջենիֆեր Լոպեսի հեղինակային գիրքը։ Գրքի կոշտ կազմով տարբերակը անգլերեն և իսպաներեն հրատարակվել է 2014 թվականի նոյեմբերի 4-ին «Penguin Group» խմբի ստորաբաժանման՝ «Celebra» ընկերության կողմից։ Եկամուտների մի մասը տրամադրվում է Լոպես ընտանիքի հիմնադրամին, որը ոչ առևտրային կազմակերպություն է, հիմնադրվել է Լոպեսի կողմից և զբաղվում է կանանց և երեխաների առողջության և բարեկեցության բարելավմամբ։

## Պատմություն և զարգացում
Իր «Dance Again World Tour» համերգային շրջագայության ժամանակ Լոպեսը սկսեց գրել այն, ինչը նա նկարագրել է որպես «այն տարվա օրագիրը, երբ ես մեկնեցի շրջագայության»։ Ի զարմանս իրեն՝ նա աստիճանաբար հասկացավ, որ իր գրածն աստիճանաբար վերածվում է գրքի։ Լոպեսը նյարդայնանում էր գրքի որոշ թեմաները գրելիս, սակայն ավելի ուշ հասկացավ, որ նա կարող է հնարավորություն ունենալ ուրիշներին փրկել «սեփական հարվածներից և կապտուկներից տառապելուց»։ Լոպեսի խոսքերով՝ ինքը ստիպված էր շատ «փնտրել հոգին և աղոթել», քանի որ չէր ուզում, որ «իրեն ընկալեն ոչ այնպիսին, ինչպիսին կար», այսինքն՝ «կիսվել իմ սովորածով այն մարդկանց հետ, ում ես կարող էի օգնել»։ «Իսկական սեր» գրքում Լոպեսը նաև քննարկում է հաջողությունների արդյունքում ցածր ինքնագնահատականի խնդիրներից տառապելը։

Գիրքը պաշտոնապես հրատարակվել է 2014 թվականի մայիսի 19-ին Penguin խմբի կողմից։ Վեպի մասին Լոպեսն ասել է.

Լոպեսն ի սկզբանե չէր պատրաստվում գրքում ներառել Մարկ Էնթոնիի հետ իր ամուսնալուծության պատմությունը, բայց ասել է, որ «իմ ապրումների արդյունքում գիրքը վերածվեց այլ բանի, քան ես նախատեսել էի»։

## Ընդունելություն
«Իսկական սեր» գիրքը յոթերորդ տեղն Է զբաղեցրել «Նյու Յորք Թայմս»-ի բեսթսելլերների ցուցակում և հինգերորդը՝ կոշտ կազմով ոչ գեղարվեստական ցանկում։

«RedEye»-ից Էլիզա Դե Լոս Սանտոսը նկատել է․ «Իբրև կոտրված սկավառակ՝ նա ամբողջ գրքում անընդհատ կրկնում է «սիրիր քեզ» մանթրան, որը որոշակի պահերի վերածվում է կյանքի վերապատրաստման միակողմանի դասընթացի»։ Սանտոսը նաև նշել է, որ «նրա ամենաուժեղ կողմը հայտնի բուլվարային թերթերում մարդկային կողմը ցույց տալն է, որով մենք բոլորս սնվում ենք»։

## Ծանոթագրություններ

Կատեգորիա:2014 ոչ գեղարվեստական գրքեր
Կատեգորիա:Ինքնակենսագրություններ
Եգոր Բաբուրին

**Եգոր Կոնստանտինովիչ Բաբուրին** (), ռուս ֆուտբոլիստ, «Ռոստով» ֆուտբոլային ակումբի դարպասապահն է։

## Ակումբային կարիերա
«Զենիթ» ակումբի ակադեմիայի սանն է։ Երիտասարդական առաջնությունումում սկսել է հանդես գալ 2010 թվականից, երբ թիմը 30-րդ տուրում մրցում էր «Կռիլյա Սովետով» ակումբի հետ։ Այդ խաղում Բաբուրինը մտավ խաղադաշտ 79-րդ րոպեին փոխարինելով Անդրեյ Զայցևին։ Հաջորդ մրցաշրջանում կարողացավ մասնակցել 9 խաղի։ 2012 թ. Լուչանո Սպալետտին դարպասապահին տանում է հիմնական կազմ։ 2013 թ. մարտի 17-ին իր առաջին խաղն է անցկացնում Պրեմիեր լիգայում, երբ թիմը 21-րդ տուրում մրցում էր «Մորդովիա» ակումբի հետ։ Այդ խաղում Բաբուրինը խաղադաշտ է մտնում 11-րդ րոպեին փոխարինելով Յուրի Ժևնովին և կարողանում է անառիկ պահել դարպասը։ 23-րդ տուրում ևս դուրս է գալիս խաղադաշտ «Կռիլյա Սովետով» ակումբի դեմ կայացած խաղում փոխարինելով Վյաչեսլավ Մալաֆեևին։ 24-րդ տուրում դարպասապահին հնարավորություն է տրվում մասնակցելու ամբողջական խաղի, երբ թիմը մրցում էր «Լոկոմոտիվ» ակումբի հետ։ 2012/13 մրցաշրջանի վերջին տուրում կարողանում է անառիկ պահել դարպասը և 304 րոպե գնդակ չընդունել դարպասը, որը թիմի համար նոր ռեկորդ էր, և կարողացավ շրջանցել Ռոման Բերեզովսկու մեկնարկային ռեկորդը։ 2017/18 մրցաշրջանի 30-րդ տուրում դուրս է գալիս խաղադաշտ մեկնարկային կազմում, երբ թիմը մրցում էր «ՍԿԱ-Խաբարովսկ» ոկւմբի հետ (6:0)։ 2018 թ. օգոստոսին «Ռուբին» ակումբը վարձավճարային պայմանագիր է կնքում Բաբուրինի հետ։ 2019 թ. հունիսի վերջին, երբ վերջանում էր պայմանագիրը, դարպասապահը հեռանում է «Ռուբին» ակումբից։

2019 թ. հուլիսի 12-ին Բաբուրինը 4 տարվա պայմանագիր է կնքում «Ռոստով» ակումբի հետ։

## Ազգային հավաքականի կազմում
2019 թվականից հանդես է եկել մինչև 17 տարեկանների ազգային հավաքականում։ 2011-2012 թթ. հանդես է եկել մինչև 19 տարեկանների ազգային հավաքականում և կարողացել է անառիկ պահել դարպասը։ 2013 թվականից հանդես է եկել մինչև 21 տարեկանների ազգային հավաքականում։

## Նվաճումներ
 **«Զենիթ»**
* Ռուսաստանի առաջնության արծաթե մեդալակիր - 2012/13
* Ռուսաստանի չեմպիոն - 2014/15

## Մրցելույթների վիճակագրություն
2020 թ. հուլիսի 15-ի տվյալներով

## Ծանոթագրություններ

## Արտաքին հղումներ
* Բաբուրինը fc-rostov.ru կայքում 
* Բաբուրինը soccerway.com կայքում
* Բաբուրինը transfermarkt.com կայքում
* Բաբուրինը footballfacts.ru կայքում

Կատեգորիա:Զենիթի ֆուտբոլիստներ
Կատեգորիա:Ռոստովի ֆուտբոլիստներ
Կատեգորիա:Ռուբինի ֆուտբոլիստներ
Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տղամարդկանց ֆուտբոլի դարպասապահներ
Յանկո Ալեքսի

**Յանկո Ալեքսի** (, ), սլովակ և չեխ նկարիչ, գրող, հրապարակախոս, լրագրող։ Չեխոսլովակիայի Սոցիալիստական Հանրապետության ժողովրդական նկարիչ, Սլովակիայի գոբելենի դպրոցի հիմնադիր։

## Կենսագրություն
Ծնվելէ թամբագործի բազմազավակ ընտանիքում։ 1919 թվականից սովորել է  Պրահայի գեղարվեստի ակադեմիայում՝ խորվաթ նկարիչ Վլախո Բուկովացի ղեկավարությամբ։ 1920 թվականին 6 ամսվա կրթաթոշակ է ստացել և ուսումը շարունակել Փարիզում։ Որպես նկարչության ուսուցիչ ուսումը շարունակել է Բրատիսլավայի գիմնազիայում։ 1927 թվականից  ամբողջովին նվիրվել է ստեղծագործական գործունեությանը։  1930 թվականին հաստատվել է Մարտինում, ապրել է Փեշթյան քաղաքում, 1937 թվականին  վերադարձել է Բրատիսլավա։

Ակտիվորեն մասնակցել է գեղարվեստական կյանքին, քարոզել է Սլովակիայի նոր արվեստը, նպաստել է Փեշթյան նկարիչների 1932 գաղթօջախի կազմակերպմանը, զբաղվել դեկորատիվ-կիրառական և մոնումենտալ արվեստով։
left|thumb|270px|Յանկո Ալեքսի գերեզմանը Բրատիսլավայում
Նրա վրձնին է պատկանում Սլովակիայի ժողովրդական արվեստի, լեգենդների և բնապատկերների ոգեշնչմամբ ստեղծված մոտ 1300 յուղաներկ։ 1950- ականներին  իրականացրել մի շարք նախագծեր ճարտարապետության և գոբելենների ոլորտում։ Կարևոր դեր է խաղացել 1956 թվականին վերակառուցված Բրատիսլավայի ամրոցի  շինարարական աշխատանքներին։

Եղել է Սլովակիայի ժամանակակից արվեստի հիմնադիրներից և երկրի մշակութային կյանքի կազմակերպիչներից մեկը։

Բազմաթիվ վեպերի, հուշագրությունների և Սլովակիայի արվեստի պատմության համար կարևոր՝ «Սլովակ նկարիչների ճակատագրերը» (1948) աշխատության հեղինակ է։

## Ընտրյալ աշխատություններ
* 1924 -*Jarmilka*
* 1928 -*Grétka* (պատմվածքների հավաքածու)
* 1930-*Veľká noc* (պատմվածքների հավաքածու)
* 1932 -*Na voľnej vôľuške*
* 1935-*Hurá*
* 1936-*Už je chlap na nohách*
* 1940- *Zlaté dno*
* 1942-*Dom horí*
* 1946-*Zabudnutý svet* (Ընտրյալ արձակ)
* 1948-*Osudy slovenských výtvarníkov*
* 1949-*Profesor Klopačka*
* 1956-*Život nie je majáles*
* 1956-*Ondrejko*
* 1957-*Ovocie dozrieva*
* 1970-*Tam ožila sláva*

## Հուշապատում
1994 թվականին Յանկո Ալեքսի ծննդյան 100-ամյակի առթիվ Սլովակիայում թողարկվել է հոբելյանական մետաղադրամ։

## Ծանոթագրություններ

## Արտաքին հղումներ
* Յանկո Ալեքսի աշխատություններ

Կատեգորիա:Բնօրինակում անաղբյուր հոդվածներ
Կատեգորիա:Գրողներ այբբենական կարգով
Կատեգորիա:Լրագրողներ այբբենական կարգով
Կատեգորիա:Հրապարակներ այբբենական կարգով
Կատեգորիա:Նկարիչներ այբբենական կարգով
Կատեգորիա:Չեխ գրողներ
Կատեգորիա:Չեխ լրագրողներ
Կատեգորիա:Չեխ մանկավարժներ
Կատեգորիա:Չեխ նկարիչներ
Կատեգորիա:Սլովակ արձակագիրներ
Կատեգորիա:Սլովակ գրողներ
Կատեգորիա:Սլովակ մանկավարժներ
Կատեգորիա:Սլովակ նկարիչներ
Սոլա Սոբովալե

**Սոլա Սոբովալե** (, ), ժամանակակից նիգերիացի կինոդերասանուհի, սցենարիստ, կինոռեժիսոր, պրոդյուսեր։ Նրա կարիերայում բեկումնային նշանակություն է ունեցել 2001 թվականին նիգերիական սիրված մի հեռուստասերիալում՝ *Oh Father, Oh Daughter*-ում տպավորիչ դերակատարմամբ հանդես գալը։

## Կենսագրություն
Իր դերասանական գործունեության սկզբնական շրջանում Սոբովալեն երկրորդական դերերի կատարմամբ հանդես է եկել անգլիալեզու «*Գյուղական դպրոցի տնօրենը*» (*The Village Headmaster*), «*Հայելի՝ արևի դիմաց*» (*Mirror in the Sun*) ֆիլմերում, ինչպես նաև՝ յարուբա ցեղի լեզվով հնչյունավորված *Asewo To Re Mecca* կինոնկարում։ Այնուհետև որպես դերասանուհի նկարահանվել է Ադեբայո Սալամիի գլխավորած *Awada Kerikeri Group* ընկերության մի շարք ֆիլմերում։ 2010 թվականին Սոբովալեն որպես սցենարիստ, ռեժիսոր ու պրոդյուսեր՝ հեղինակել է *Ohun Oko Somida* կինոնկարը, որտեղ գլխավոր հերոսին մարմնավորել է Ադեբայո Սալամին։ Սոբովալեի հիշարժան աշխատանքներից են նաև նրա տպավորիչ դերակատարումները 2004 թվականին ռեժիսոր և սցենարիստ Նիջի Աքանիի նկարահանած «*Վտանգավոր երկվորյակներ*» (*Dangerous Twins*) և Թեյդ Օգիդանի *Family on Fire* ֆիլմերում։

## Անձնական կյանք
Սոբովալեն ամուսնացած է, ունի չորս զավակ։ Նա ընտրվել է *Mouka*ընկերության բրենդի դեսպան *Wellbeing* ճյուղում։

## Պարգևներ
2019 թվականին Սոբովալեն արժանացել է Աֆրիկյան կինոակադեմիայի մրցանակին «*Լավագույն կինոդերասանուհի*» անվանակարգում՝ 2018 թվականին նկարահանված «*Տղաների արքան*» (*King of Boys*) նիգերիական ֆիլմի գլխավոր հերոսուհուն լավագույն կերպով մարմնավորելու համար։

## Հատընտիր ֆիլմագրություն
### Որպես կինոդերասանուհի
**Asewo To Re Mecca* (1992)
**Super Story: Oh Father, Oh Daughter* (2001)
**Outkast* (2001)
**Ayomida* (2003)
**Ayomida 2* (2003)
**Dangerous Twins* (2004)
**Disoriented Generation* (2009)
**Ohun Oko Somida* (2010)
**Family on Fire]* (2011)
**The Wedding Pary* (2016)
**Christmas Is Coming* (2017)
**The Wedding Party 2* (2017)
**King of Boys* (2018)
**Wives on Strike: The Revolution* (2019)
**Gold Statue* (2019)
**In Case of Incasity* (2020)

### Որպես պրոդյուսեր
**Ayomida* (2003)
**Ayomida 2* (2003)
**Ohun Oko Somida* (2010)

## Ծանոթագրություններ

Կատեգորիա:Նիգերացի կինոռեժիսորներ
Կատեգորիա:Նիգերիացի դերասանուհիներ
Կատեգորիա:Նիգերիացի կինոպրոդյուսերներ
Նուևա Լոնդրես

**Նուևա Լոնդրես** (, *New London*), քաղաք Պարագվայի Կաագուասու Դեպարտամենի հարավ-արևմուտքում։ Զբաղեցնում է 883 կմ² տարածք և ունի 4 981 բնակիչ՝ 2017 թվականի մարդահամարի տվյալներով։ Այն գտնվում է Ասունսյոնից 137 կմ հեռավորության վրա։

## Պատմություն
ձախից|մինի|220x220փքս|«Նոր Ավստրալիայի» բնակիչները
1893 թվականին երկու հազար տղամարդ ու կին Վիլիամ Լեյնի գլխավորությամբ լքեցին Ավստրալիան հանուն Պարագվայի, որտեղ նրանք հիմնադրեցին ուտոպիական սոցիալիստական գաղութ, որ կոչվում էր Նոր Ավստրալիա։ Գաղութը հաջողություն չունեցավ, բայց նրանց ժառանգներին կարող ենք գտնել Ֆոս դու Իգուասուից 200 կմ-ից փոքր ինչ ավել հեռավորության վրա։ Վերաբնակիչների մեջ էին Ռիչարդ Սմիթը և Ջոն Սմիթը։

1957 թվականի հոկտեմբերին քաղաքը ճանաչվեց որպես շրջան, իսկ Ավստրալիայի կառավարության կողմից շրջանը Նոր Կանբերա վերանվանվելու խնդրանքի մերժումից հետո, քաղաքը վերանվանվեց Նուևա Լոնդրես (իսպաներենից թարգմանաբար՝ Նոր Լոնդոն)։
ձախից|մինի|210x210փքս|Պարագվայի քարտեզ, պատկանել է Ջոն Լեյնին

## Կլիմա
Նուևա Լոնդրեսում միջին ջերմաստիճանը 22&nbsp;°C է, նվազագույնը հասնում է 0&nbsp;°C-ի, իսկ առավելագույնը՝ 32&nbsp;°C-ի։ Կլիման մեղմ է, բնորոշվում է առատ տեղումներով։

## Ժողովրդագրություն
Նոր Լոնդոնն ունի 4 568 բնակիչ, որից 2 392-ը տղամարդիկ են, իսկ 2 176-ը՝ կանայք (ըստ 2008 թվականի Ընդհանուր Վիճակագրության Տնօրինության, հարցումների և մարդահամարների տվյալների)։

## Տնտեսություն
Բնակիչների հիմնական զբաղմունքը գյուղատնտեսությունն ու անասնապահությունն են։

## Աղբյուր
* World Gazeteer: Paraguay &ndash; World-Gazetteer.com

## Ծանոթագրություններ

Կատեգորիա:Բնօրինակում անաղբյուր հոդվածներ
Կատեգորիա:Պարագվայի քաղաքներ
Ռոդոլֆ Տյոպֆեր

[thumb|Ռոդոլֆ Տյոպֆերի կիսանդրին [Ժնևում]]

**Ռոդոլֆ Տյոպֆեր** (, **'), [[Շվեյցարացիներ|շվեյցարացի]] [[գրող]] և [[նկարիչ]]։

== Կենսագրություն ==
Ռոդոլֆ Տյոպֆերն ավարտել է Քելվինի քոլեջը, որտեղ դրսևորել է իրեն որպես [[ծաղրանկար]]իչ։ Բայց ծաղրանկարիչ դառնալու երազանքը չի հաջողվել իրականացել՝ աչքի հիվանդության պատճառով։ Գրական ոլորտում նրա առաջին փորձը «Կաթսաններ» առակն է եղել։ Այդ ստեղծագործությունը մերժվել է «Ժնևի ալմանախ» հրատարակչի կողմից ցածր խավի նորաթուխ հարստացած դուրսպրծուկներին ծաղրելու համար։ Նրան չի հաջողվել նաև տպագրել [[Դեմոսթենես]]ի հունարեն տեքստով և ֆրանսերեն թարգմանությամբ, ինչպես նաև մեկնաբանությամբ քաղաքական ելույթները։ Ուղևորվելով [[Փարիզ]]՝ Տյոպֆերը որոշել է դառնալ ուսուցիչ։ Նա ավարտել է Ժնևի ակադեմիան և սկսել է աշխատել որպես կրտսեր ուսուցիչ արական տուն-ինտերնատում։

1824 թվականանին Ռոդոլֆ Տյոպֆերը ամուսնացել է և հիմնել է իր սեփական Տուն-ինտերնատը՝ «Տյոպֆերի համալսարանը»։ Այդ հաստատությունում սովորում էին շուրջ 40 ուսանողներ տարբեր երկրներից։ Նրանց հետ նա գնում էր արշավների, որոնց մասին ուներ «Ճանապարհորդական մատյան», որը հետագայում դառնալու էր «Զիգզագներով ճանապարորդություններ» (**') ալբոմների առաջին շարքի հիմքը։

## Գործունեություն
Տյոպֆերի գեղարվեստական ստեղծագործությունները բարձր է գնահատել Գյոթեն։ 1826 թվականին,  Ժնևի ցուցահանդեսի համար նյութերի ընտրության ժամանակ, նա կոչ է արել հրաժարվել արվեստի դասական պատկերացումներից։ Ռոդոլֆ Տյոպֆերը իր գեղարվեստական դրսևորումների հետ միաժամանակ գրել է գրական գործեր՝ «Իմ հորեղբոր գրադարանը», «Ժառանգություն», «Վախ», «Էլիզան և Վիդմեր», «Հենրիետտա» և այլն։

## Մահ
Ռոդոլֆ Տյոպֆերը թաղված է ժնևում, «Թագավորական գերեզմանատանը» (անվանումը փողոցի անվան հետ է կապված)։

## Հրապարակումներ
* Ռոդոլֆ Տյոպֆեր, «Սատանայի որդին» (վեպ) 1859, 4 հատորով
* Ռոդոլֆ Տյոպֆեր «ժնևյան նովելներ», Մոսկվա,  Наука, 1982 
* Библиотека моего дяди (La bibliothèque de mon oncle) // журнал "Отечественные Записки", №№ 11-12, 1848

## Ծանոթագրություններ

## Գրականություն
* *Седельник В. Д.* Тёпфер, Краткая литературная энциклопедия, Գլխավոր խմբագիր, Сурков, Алексей Александрович Մոսկվա, Սովետական հանրագիտարան, 1962—1978. Том 7: «Советская Украина» — Флиаки. — 1972. — Стб. 474
* 
*  Том 2.

Կատեգորիա:Ծաղրանկարիչներ
Կատեգորիա:Կոմիքսների նկարիչներ
Կատեգորիա:Շվեյցարացի արձակագիրներ
Կատեգորիա:Շվեյցարացի գրաֆիկներ
Կատեգորիա:Շվեյցարացի գրողներ
Կատեգորիա:Շվեյցարացի մանկավարժներ
Կատեգորիա:Շվեյցարացի նկարիչներ
Կատեգորիա:Շվեյցարացի ուսուցիչներ
Կատեգորիա:Շվեյցարացի սցենարիստներ
Կատեգորիա:Ֆրանսալեզու գրողներ
Կատեգորիա:Կոմիքս գրողներ
Էվերտ վան Ալստ

**Էվերտ վան Ալստ** (, ), բարոկկոյի դարաշրջանի նիդերլանդացի նկարիչ, նկարիչ նատյուրմորտի վարպետ։

Նկարիչ Վիլեմա վան Ալստի հորեղբայրը և նկարչության ուսուցիչը։

## Կյանք և ստեղծագործություն
thumb|Էվերտ վան Ալստա ''Նատյուրմորտ մրգերով''
Էվերտ վան Ալստայի կյանքի մասին քիչ բան է հայտնի։ Ծնվել է 1602 թվականին դատապաշտպան Վիլհելմա վան Ալստայի ընտանիքում։ Նիդերլանդցի նկարիչ, գրող և պատմաբան Առնոլդ Հուբրակենի խոսքով՝ Էվերտը ֆլամանդացի նկարիչ Պաուելս Կոկկե վան Ալստի հետնորդն էր, որը  ստացել էր հատուկ կրթություն և մասնագիտանում էր ապակե ծաղկամաններում և անոթներում ծաղիկների պատկերման մեջ։

Իր կտավները Էվերտ Վան Ալստը նկարել է շատ մանրակրկիտ, եղել է բոլոր տեսակի նատյուրմորտի հմուտ վարպետ։ Հատկապես հաջողակ էին նրա ստեղծագործությունների մեջ մրգերը, զրահատեխնիկան, մետաղական աշխատանքները։  Հաճախ շատ ճշգրիտ պատկերել է վիրավոր թռչուն, ավելի հազվադեպ՝ այլ կենդանիներ և որսորդական ավարներ և հանդերձանք։ Իր կտավները վարպետը հաճախ ստորագրել *E. V. Aelst*:  Պարզվել է, որ նախկինում Էվերտ վան Ալստին վերագրվող չստորագրված նկարներից մի քանիսը ստեղծվել են նրա զարմիկի՝ Վիլեմի կողմից։

Վան Ալստի աշխատանքները պետական թանգարաններում շատ հազվադեպ են հանդիպում։

## Ծանոթագրություններ

## Գրականություն
* Плюшар, Адольф Александрович Энциклопедический лексикон, том 8. — Типография А. Плюшара; С.-П., 1837 — с. 254 (Ванъ Альстъ Эвердъ).
* 
* Ernst Wilhelm Moes, *Aelst, Evert van*, в: *Thieme-Becker Allgemeines Lexikon der Bildenden Künstler von der Antike bis zur Gegenwart*, Band I, Leipzig 1907, S. 96
* Günter Meißner (изд.), Aelst, Evert van, в: *Allgemeines Künstlerlexikon|Allgemeines Künstlerlexikon. Die Bildenden Künstler aller Zeiten und Völker*, Bd. I, München und Leipzig, 1992, S. 439

## Արտաքին հղումներ
* 

Կատեգորիա:Բարոկկո ոճի նկարիչներ
Կատեգորիա:Բնօրինակում անաղբյուր հոդվածներ
Կատեգորիա:Հոլանդացի նկարիչներ
Թայլեր Բարնհարդտ

**Թայլեր Դեյվիս Բարնհարդտ** (, ), ամերիկացի դերասան։ Առավել հայտնի է ամերիկյան «Ընդհատակ» պատմական դրամատիկական հեռուստասերիալում Մեթյու Ռոյի և ամերիկյան «13 պատճառ՝ ինչու» պատանեկան դրամատիկական հեռուստասերիալում Չառլի Սբ․ Ջորջի դերերով։

## Վաղ կյանք և կրթություն
Բարնհարդտը ծնվել է Հյուսիսային Կարոլինայի Ռոլի քաղաքում և մեծացել Շառլոթ քաղաքին մերձակա գտնվող Մեթյուզ քաղաքում։ 2011 թվականին ավարտել է Դեյվիդ Վ․ Բաթլերի ավագ դպրոցը։ 2015 թվականին Բարնհարդտը ստացել է Հյուսիսային Կարոլինայի համալսարանի Գրինսբորոյի երաժշտական, թատրոնի և պարի դպրոցի արվեստի բակալավրի աստիճան։

## Գործունեություն
2016 թվականին Բարնհարդտը հայտնվել է «Պտույտ։ Վաշինգտոնի գործակալներ»-ի դրվագներից մեկում։ 2017 թվականին Բարնհարդտը հանդես է եկել «Ընդհատակ» հեռուստասերիալի երկրորդ եթերաշրջանում՝ խաղալով Մեթյու Ռոյի դերը, այնուհետև ունեցել է փոքրիկ դեր «Կարիճ» շոուում։ 2019 թվականին Չառլի Սբ․ Ջորջի դերով նկարահանվել է «13 պատճառ՝ ինչու» հեռուստասերիալում՝ երրորդ եթերաշրջանում կատարելով իր առաջնելույթը։ Ավելի ուշ՝ 2019 թվականին, «Tales from the Loop» դրամատիկական հեռուստասերիալում խաղացել է գլխավոր դեր։

2019 թվականի նոյեմբերին Բարնհարդտը հայտնվել է «Visual Tales» ամսագրի շապիկին։

## Filmography

## Ծանոթագրություններ

Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի մոդելներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Մենուա Հովհաննիսյան

**Մենուա Հովհաննիսյան** (), հայ-ադրբեջանական պատերազմի մասնակից, Արցախի հերոս։

## Մասնակցությունը հայ-ադրբեջանական պատերազմին
2020 թվականի սեպտեմբերի 28-ին  որպես կամավորական դասակի հրամանատար մեկնել է Արցախ։ Հոկտեմբերի 2-ին դասակի տղաների հետ իրականացրել է Մատաղիսի զորամասի ապահով նահանջը, որի ընթացքում իր անմիջական մասնակցությամբ անտառներից դուրս են բերվել 80-ից ավել ժամկետային զինվորներ։ Հոկտեմբերի 3-ին Արցախի նախագահի հետ 1 ժամյա քննարկումներից հետո պատասխանատվություն է վերցնում իր վրա՝ իրականացնելու Արեգասար լեռան վրա հարձակումը։ Հոկտեմբերին 5-ին արդեն թշնամու թիկունքում հանդիպելով մոտ 180 հոգանոց թշնամուն՝ կարողացել են ջարդել մոտ 140-150 հոգու։ Մարտի ժամանակ զոհվել է նաև Մենուան։

## Պարգևներ և կոչումներ
2020 թվականի հոկտեմբերի 21-ին Արցախի նախագահ Արայիկ Հարությունյանը Մենուա Հովհաննիսյանին հետմահու պարգևատրվել է «Ոսկե արծիվ» շքանշանով՝ շնորհելով «Արցախի հերոս» բարձրագույն կոչումը։

## Ընտանիք
Մենուա Հովհաննիսյանը հայ բանասեր, լրագրող, հաղորդավարուհի Կարին Տոնոյանի որդին է։ Ունի 2 երեխա։ Առաջնեկի անունը Սարդուրի է, իսկ աղջկա անունը՝ Արինա։

## Ծանոթագրություններ

Կատեգորիա:Արցախի հերոսներ
Կատեգորիա:44-օրյա պատերազմի մասնակիցներ հայկական կողմից
Ֆերնանդո Ալվարես դե Սոտոմայոր ը Սարագոսա

**Ֆերնանդո Ալվարես դե Սոտոմայոր ը Սարագոսա** (, ), իսպանացի նկարիչ։

## Կենսագրություն
Շինարար-ինժեների կրթություն է ստացել, ուսումնասիրել է իրավագիտություն, գրականություն և փիլիսոփայություն, նկարչության դասեր է վերցրել նկարիչներ Խոսե Գուտերեսից և Խոսե Վերայից։ Սովորելու նպատակով 1892 թվականին ընդունվել է Մանուել Դոմինգես Սանչեսի արհեստանոց։ 1899 թվականին կրթաթոշակ է ստացել Հռոմի իսպանական գեղարվեստի ակադեմիայում սովորելու համար։ 1908 թվականին Չիլիի կառավարության հրավերով Սանտյագոյի գեղարվեստի բարձրագույն դպրոցում (Escuela de Bellas Artes de Santiago) զբաղեցրեց գեղանկարչության պրոֆեսորի պաշտոնը, իսկ հետագայում դարձել է նույն դպրոցի տնօրեն և զգալի ազդեցություն ունեցել Չիլիի գեղանկարչության զարգացման,  արվեստագետների և մշակույթի այլ գործիչների վրա։

Իսպանիա վերադառնալուց հետո նա դարձավ Ալֆոնս 13-րդ թագավորի պալատական նկարիչը։ 1922 թվականին ստանձնել է Մադրիդի Պրադո թանգարանի տնօրենի պաշտոնը։ Հեռագայում դարձել է Սան Ֆեռնանդոյի գեղարվեստի թագավորական ակադեմիայի անդամ։ 1931 թվականին Իսպանիայի երկրորդ հանրապետության հռչակումից հետո ստիպված հեռացել է թանգարանի տնօրենի պաշտոնից, սակայն Իսպանիայի քաղաքացիական պատերազմուն Ֆրանկոյական Իսպանիայի հաստատվելուց  հետո կրկին ստանձնեց այդ պաշտոնը։

1947 թվականին  նա մեկնել է Բուենոս Այրես, որտեղ կազմակերպել է ժամանակակից իսպանացի նկարիչների և քանդակագործների ցուցահանդես, ինչպես նաև նկարել է Արգենտինայի նախագահ Խուան Դոմինգո Պերոնի և նրա կնոջ՝ Էվա Պերոնի դիմանկարները։

1953 թվականին դարձել է Սան Ֆեռնանդոյի գեղարվեստի թագավորական ակադեմիայի տնօրեն, սակայն 1955 թվականին  տարիքի պատճառով թողել է այդ պաշտոնը։

Բազմաթիվ մրցանակների մրցանակակիր է։

Ֆերնանդո Ալվարեսը մահացել է Մադրիդում 84 տարեկանում։

## Ծանոթագրություններ

## Արտաքին հղումներ
* Կենսագրություն, մրցանակներ, ցուցահանդեսներ, ընտրյալ աշխատանքներ
* Ընտրյալ աշխատանքներ

Կատեգորիա:Բեռլինի գեղարվեստի ակադեմիայի անդամներ
Կատեգորիա:Իսպանացի նկարիչներ
Կատեգորիա:Իսպանիայի քաղաքական գործիչներ
Բարի Անսուորթ

**Բարի Անսուորթ** (, ), անգլիացի գրող, հայտնի է իր պատմական վեպերով։ Հրատարակել է 15 վեպ։ Երեք անգամ ներկայացվել է Բուքերյան մրցանակի։ 1992 թվականին ստացել է մրցանակը «Սրբազան սով» վեպի համար ():

## Կենսագրություն
Բարի Անսուորթը ծնվել է Վինգեյթում՝ Անգլիայի լեռնային գյուղերից մեկում, Դարեմի կոմսությունում, հանքափորի ընտանիքում։ Առաջին անգամ նրա հայրը 12 տարեկան էր, երբ հանք գնաց։ Սակայն, երբ դարձավ 19 տարեկան, մեկնեց Ամերիկայի Միացյալ նահանգներ, որտեղ ապրեց մի քանի տարի և Անգլիա վերադառնալուն պես զբաղվեց ապահովագրական գործունեությամբ։

Բարի Անսուորթը 1951 թվականին ավարտել է Մանչեսթրի համալսարանը, ապրել է Ֆրանսիայում՝ դասավանդելով անգլերեն։

1960-ական թվականներին ճամփորդել է Հունաստան և Թուրքիա, դասախոսություններ է կարդացել Աթենքի և Ստամբուլի համալսարաններում։

1966 թվականին հրատարակել է իր առաջին վեպը։

1999 թվականին՝ որպես պրոֆեսոր, հրավիրվել է Այովայի համալսարան։

2004 թվականին Օհայոի Քենյոնի քոլեջում դասավանդել է գրականություն և գրավոր խոսքի զարգացում։

Կյանքի վերջին տարիներին ապրել է Իտալիայի Ումբրիի  մարզի Պերուջա քաղաքում իր երկրորդ կնոջ հետ, որը ֆիննուհի էր։

2012 թվականին Անսուորթը մահանում է Իտալիայում թոքերի քաղցկեղից։

## Վեպեր
* The Partnership
* The Greeks Have a Word For It
* The Hide
* Mooncranker's Gift
* The Big Day
* Pascali’s Island
* The Rage of the Vulture
* Stone Virgin
* Sugar and Rum
* Sacred Hunger
* Morality Play
* After Hannibal
* Losing Nelson
* The Songs of the Kings
* The Ruby in her Navel
* Land of Marvels

## Ծանոթագրություններ

Կատեգորիա:Թոքի քաղցկեղից մահացածներ
Կատեգորիա:Անգլիացի գրողներ
Կատեգորիա:Անգլիացի արձակագիրներ
Կատեգորիա:Բնօրինակում անաղբյուր հոդվածներ
Կատեգորիա:20-րդ դարի անգլիացի վիպասաններ
Թխակարմիր աղավնի

**Թխակարմիր աղավնի** () աղավնիների ընտանիքի խոշոր թռչուն, ապրում են Ամերիկայի խոնավ անտառներում։

Նախկինում այս տեսակը վերագրվում էր աղավնիների ցեղին, սակայն, ըստ ժամանակակից դասակարգման, ընդունված է առանձնացնել աղավնիների ընտանիքի առանձին ցեղ՝ Պատագիոենաներ (*Patagioenas)*, որոնց ներկայացուցիչները տարածված են Հարավային, Կենտրոնական և Հյուսիսային Ամերիկայում։

## Բնութագիր
Թխակարմիր աղավնիներն ունեն 30-32 սմ, 230-250 գրամ քաշ։ Տարեց թռչունները, որպես կանոն, ունեն բաց մանուշակագույն փետուրներ մեղրագույն բծերով և կրծքավանդակի վրա սպիտակ կետեր։

## Տարածվածություն
Թխակարմիր աղավնին հիմնականում բնակվում է անտառների եզրերին, գետերի ափերին և բացատներում։ Արեալը տարածվում է Բրիտանական Կոլումբիայից, Յուտայից և Կոլորադոյից Մեքսիկայի և Կենտրոնական Ամերիկայի միջով մինչև Արգենտինայի հյուսիս։

Կոստա Ռիկայի հարավում տարածված տեսակը երբեմն համարվում է որպես իր սեփական տեսակ՝ Patagioenas albilinea:

## Կենսակերպ
Թխակարմիր աղավնին հիմնականում սնվում է սերմերով, հատապտուղներով և մանր պտուղներով։

Թխակարմիր աղավնիները միայնակ թռչուններ են, միայն երբեմն ջրային տարածքներում փոքր հոտեր են կազմում։ Բոլոր աղավնիներին բնորոշ այս թռչունների թռիչքը բավականին բարձր և արագ է։

## Պատկերասրահ

Պատկեր:Patagioenas cayennensis.jpg|Թխակարմիր աղավնի
Պատկեր:Patagioenas cayennensis -Panama-6.jpg
Պատկեր:Patagioenas cayennensis, Pale-vented Pigeon.jpg
Պատկեր:Patagioenas cayennensis - Flickr - Dick Culbert.jpg
Պատկեր:Pale-vented Pigeon (Patagioenas cayennensis) (4089364533).jpg
Պատկեր:Patagioenas cayennensis Paloma morada Pale-vented (16224481338).jpg
Պատկեր:Patagioenas cayennensis Paloma morada Pale-vented Pigeon (23996700996).jpg
Պատկեր:Pale-vented Pigeon.png
Պատկեր:Pale-vented Pigeon.jpg
Պատկեր:Pale-vented Pigeon 2015-06-07 (1) (39421200855).jpg


## Ծանոթագրություններ

Կատեգորիա:Աղավնիներ
Կատեգորիա:Կենդանիներ այբբենական կարգով
Կատեգորիա:Հարավային Ամերիկայի թռչուններ
Աղավնին կանաչ ոլոռով

**«Աղավնին կանաչ ոլոռով»** (), իսպանացի և ֆրանսիացի նկարիչ Պաբլո Պիկասոյի նկարը, որը կուբիզմի դասական օրինակ է։ Վրձնվել է 1911 թվականին յուղաներկով կտավի վրա։ Մինչև 2010 թվականի մայիսի 20-ը գտնվել է Փարիզի Ժամանակակից արվեստի թանգարանում։ Չափսերն են՝ 65 × 54 սմ։

## Նկարագրություն
Նկարի սյուժեն բավականին խառնաշփոթ է, և կտավի վրա դժվար է ճանաչել ինչ-որ առարկա։ Բազմատեսակ ուղղանկյունների, գծերի և աղեղների մեջ կտավի վերին աջ անկյունում լավ երևում է միայն «Café» բառը։ Նկարի երկրաչափական կենտրոնին մոտ սեղանին դրված է ուտեստ՝ պատրաստված աղավնուց։ Կարելի է նկատել թռչնի վերև տնկված ճանկը և ափսեում գտնվող կանաչ ոլոռները։ Նկարում գերակշռում է շագանակագույնը, որը տեղ-տեղ ուժեղանում է և գրեթե աննկատ է դառնում կտավի եզրերում։

## Գողություն թանգարանից
2010 թվականի մայիսի 20-ին Փարիզի ժամանակակից արվեստի թանգարանից գողացվել են հինգ գլուխգործոցներ՝ Անրի Մատիսի, Ամեդեո Մոդիլիանիի, Ֆերնան Լեժեի, Ժորժ Բրաքի և Պաբլո Պիկասոյի, որոնց թվում էր «Աղավնին կանաչ ոլոռով» նկարը։ Երեք պահակները, որոնք նույն գիշերը գտնվում էին ծառայության մեջ, ոչինչ չէին տեսել, դրա համար էլ չէին արձագանքել, մինչև առավոտյան 6:50 չէին նկատել կոտրված պատուհանը և կոտրված կողպեքը։ Թանգարանի ազդանշանային համակարգի տեխնիկական խափանումը հայտնաբերվել էր դեռևս մարտի 30-ին, սակայն այն պատշաճ կերպով չէր վերանորոգվել։ Տեսադիտարկման համակարգն աշխատել էր, և գիշերային կադրերում երևում էր, թե ինչպես է դիմակով տղամարդը կոտրում պատուհանը, քայլում թանգարանի միջանցքներով և պատից հանում նկարները։ Շուտով հանցագործին ձերբակալել են։ Նա հաստատել է, որ գողացել է նկարները, սակայն խուճապի մեջ դրանք նետել է աղբարկղը։ Ոստիկանները խուզարկել են նշված աղբարկղը, սակայն այնտեղ նկարներ չեն գտել։ Հանցագործության համար գողը դատապարտվել է 8 տարվա ազատազրկման։ Թեև նա միայնակ էր գործել, քննիչները ենթադրում էին, որ գողությունը պատվիրված էր։ Նրանք չեն հավատացել աղբամանի հետ կապված տարբերակին։ Չնայած նրան, որ ֆրանսիական արվեստի աշխարհը քաղաքավարի կերպով խնդրել է հանցագործներին վերադարձնել գլուխգործոցները թանգարան, նկարները դեռևս չեն հայտնաբերվել։ Գողացված նկարների ընդհանուր արժեքը կազմում էր 123 միլիոն դոլար։

## Ծանոթագրություններ

Կատեգորիա:1911 նկարներ
Կատեգորիա:Արվեստի գողացված գործեր
Կատեգորիա:Պաբլո Պիկասոյի նկարներ
Գրիգոր Կյուրեղյան

**Գրիգոր Յայլու Կյուրեղյան** (), հայ մանկավարժ, Երկրորդ համաշխարհային պատերազմի մասնակից։

## Կենսագրություն
Գրիգոր Կյուրեղյանը ծնվել է 1912 թվականին, Անիի շրջանի Մարալիկ գյուղում։ 1930 թվականին ավարտել է Լենինականի մանկավարժական տեխնիկումը, հայրենի գյուղի յոթնամյա դպրոցում աշխատել է պատմության ուսուցիչ։ 1937 թվականին Կյուրեղյանն ավարտել է Երևանի հեռակա մանկավարժական ինստիտուտի պատմության ֆակուլտետը և գործուղվել Էջմիածնի շրջան, որտեղ աշխատել է ՀԼԿԵՄ շրջկոմի հրահանգիչ։ Նույն թվականին տեղափոխվել է Լենինական և աշխատել ՀԼԿԵՄ Լենինականի քաղկոմի հրահանգիչ։ 1938 թվականին եղել է Լենինականի մեծահասակների № 2 միջնակարգ դպրոցի տնօրեն։ 1940 թվականին ընդունվել է կուսակցության շարքերը։

1941 թվականի հունիսի 28-ին Կյուրեղյանը զորակոչվել է կարմիր բանակ և ուղարկվել Բաքու՝ հրամանատարական դասընթացներում սովորելու։ Ավագ լեյտենանտի կոչումով 1943 թվականին մեկնել է ռազմաճակատ և նշանակվել առաջին Բելոռուսական ռազմաճակատի 38-րդ հատուկ ինժեներական բրիգադի հրամանատարի՝ տեխնիկական գծով օգնական, մասնակցել է Բելոռուսիայի, Լեհաստանի ազատագրման մարտերին։

Ցուցաբերած քաջության համար Կյուրեղյանը պարգևատրվել է Հայրենական պատերազմի առաջին աստիճանի և Կարմիր աստղի շքանշաններով, «Մարտական ծառայությունների համար», «Վարշավայի ազատագրման համար», «Բեռլինի գրավման համար» մեդալներով, ստացել Գերագույն գլխավոր հրամանատարից շնորհակալագիր։

1946 թվականի վերջին Կյուրեղյանը զորացրվել է բանակից, վերադարձել Լենինական և աշխատել կուսակցական խորհրդային մարմիններում, դպրոցում։

Գրիգոր Կյուրեղյանը մահացել է 1970 թվականին։

## Պարգևներ
* Հայրենական պատերազմի առաջին աստիճանի շքանշան
* Կարմիր աստղի շքանշան
* «Մարտական ծառայությունների համար» մեդալ
* «Վարշավայի ազատագրման համար» մեդալ
* «Բեռլինի գրավման համար» մեդալ

## Ծանոթագրություններ

Կատեգորիա:ՀՊՄՀ շրջանավարտներ
Կատեգորիա:Հայ մանկավարժներ
Կատեգորիա:Հայրենական մեծ պատերազմի հայ մասնակիցներ
Ռաֆիկ Մուրադյան

**Ռաֆիկ Մարտիրոսի Մուրադյան** (), հայ մանկավարժ։ ԽՄԿԿ անդամ (1943): Հայրենական մեծ պատերազմի մասնակից։

## Կենսագրություն
Ռաֆիկ Մուրադյանը ծնվել է 1921 թվականին, Արթիկի շրջանի Փանիկ գյուղում, ուսուցչի ընտանիքում։ Հայրենի գյուղի միջնակարգ դպրոցն ավարտելուց հետո, 1940 թվականի հունվարին, զորակոչվել է կարմիր բանակ։ Մասնակցել է շատ ճակատամարտերի։ 1943 թվականին ռազմաճակատում ընդունվել է կուսակցության շարքերը։ Ռաֆիկը ակտիվ մասնակցություն է ունեցել Բելոռուսիայի, Լեհաստանի ազատագրման, Բեռլինի գրավման հաղթական մարտերին։

Մուրադյանը զորացրվել է 1946 թվականի մայիսին։ Ավարտել է Երևանի Ժդանովի անվան մանկավարժական ինստիտուտի երկամյա բաժինը։ Աշխատել է Գուգարքի շրջանի Մեղրուտի միջնակարգ դպրոցում՝ միաժամանակ հեռակայելով Երևանի պետական մանկավարժական ինստիտուտի ռուսաց լեզվի և գրականության ֆակուլտետում։ Երկար տարիներ  գյուղի միջնակարգ դպրոցում դասավանդել է ռուսաց լեզու և գրականություն, իսկ վերջին տարիներին միաժամանակ կատարել է դպրոցի տնօրենի՝ ուսումնադաստիարակչական աշխատանքի գծով տեղակալի պարտականությունները։ Մուրադյանի ծառայությունները բարձր է գնահատվել հայրենիքի կողմից։ Նա  արժանացել է  Կարմիր աստղի շքանշանի, «Մոսկվայի պաշտպանության համար», «Բեռլինի գրավման համար», «Վարշավայի ազատագրման համար», «Արիության համար», «Աշխատանքային գերազանցության համար», «Աշխատանքի վետերան» մեդալների։

Ռաֆիկ Մուրադյանը մահացել է 1979 թվականին։

## Պարգևներ
* «Մոսկվայի պաշտպանության համար» մեդալ
* «Բեռլինի գրավման համար» մեդալ
* «Վարշավայի ազատագրման համար»
* Կարմիր աստղի շքանշան
* «Աշխատանքային գերազանցության համար» մեդալ
* «Աշխատանքի վետերան» մեդալ

## Ծանոթագրություններ

Կատեգորիա:Արիության մեդալակիրներ
Կատեգորիա:Հայ մանկավարժներ
Կատեգորիա:Հայրենական մեծ պատերազմի հայ մասնակիցներ
Կամար կուտակումը

**Կամարի կուտակումը** մեր Գալակտիկայի ամենախիտ աստղային խմբավորումներից մեկն է։ Այն երիտասարդ աստղերի խումբ է,  գտնվում է Ծիր Կաթինի կենտրոնում գտնվող գերծանր սեւ խոռոչից ընդամենը 100 լուսային տարի հեռավորության վրա։ Որոշ ժամանակ անց, դրա գրավիտացիայի ազդեցության տակ կուտակումը կփլուզվի։ Կամարի կուտակումն իր անունը ստացել է քանի որ իր ռենտգենյան պատկերները ցույց են տալիս գոյացություններ՝ կամարների տեսքով, որոնք 60 միլիոն աստիճանի տաք գազերի ամպեր են։ Փնջը ընկած է Աղեղնավոր համաստեղությունում, Երկրից 25000 լուսատարի հեռավորության վրա։ Այն պարունակում է 150 հատ O դասի աստղեր, որոնք գտնվում են միմյանց մոտ` մոտ մեկ լուսային տարի հեռավորության վրա։ Եթե մենք ապրեինք այս կլաստերում, գիշերը ֆանտաստիկորեն գեղեցիկ և պայծառ աստղային երկինք կբացվեր մեր հայացքի առջև. սակայն մոտակա աստղերի լույսը մեծապես կխոչընդոտեր խոր տարածությունը դիտելուն։ Փնջի աստղերը 2-4 միլիոն տարեկան են։
alt=Скопление Арки|ձախից|մինի|250x250փքս|VLT- ի կամարի կլաստերի նկարը`  հարմարվող օպտիկայի կիրառմամբ
2006 թվականին, կլաստերը չորս տարի դիտելուց հետո, գիտնականները պարզեցին, որ կամարի կլաստերը տեղափոխվել է աստիճանի յոթ միլիոներորդերորդական մասով, ինչը համապատասխանում է 200 կմ/վ-ից ավելի արագության։

## Ծանոթագրություններ

Կատեգորիա:Համաստեղություններ
Կատեգորիա:Վոլֆ-Ռայեի աստղեր
Պորտմոր

**Պորտմոր** ()` Ճամայկա կղզու հարավային ափին, պետության մայրաքաղաք Քինգսթոնից հարավ-արևելք։ Բնակչությունը 170 հազ. մարդ (աշխարհում 3-րդ տեղն է զբաղեցնում)։

## Պատմություն
Քաղաքը սկսել են կառուցել 1960-ական թվականներից WIHCON  կազմակերպության բնակարաշինության ծրագրի շրջանակներում, որի նպատակն էր լուծել Քինգսթոնի  գերբնակեցման խնդիրը։ Այդ ժամանակներից Պորտմորը վերածվել է քաղաք-ընկերակցի, բնակչության մեծագույն մասը  մեկնում են Ճամայկայի մայրաքաղաք` աշխատանքի, դպրոց և այլ կարիքների համար։ Հետևելով բրիտանական մոդելին, իրականացվել է նաև Ճամայկայի այլ քաղաքներում ևս, Պորտմորը դարձավ մունիցիպալ քաղաք, որը ունի սեփական քաղաքային խորհուրդ և քաղաքապետ։

## Ֆիզիկա-աշխարհագրական բնութագիր
Պորտմորը  գտնվում է դաշտավայրում, որը հարում է Քինգսթոնի ծոցին։ Ջրանցքների համակարգը քաղաքը պաշտպանում է ջրհեղեղներից։

## Փոխադրամիջոց
Պորտմորում գործում է JUTC ավտոբուսային միասնական համակարգ, բացի այդ, քաղաքը ուղևորատար ուղիներով միավորված է այլ բնակավայրերի հետ, հատկապես Սպանիշ Թաունի հետ։

Պորտմորի վճարովի ավտոճանապարհը հիմնական մայրուղին է, որը միացնում է Պորտմորը Քինգսթոնին` Հանս ծովածոցի կամրջով։ Այն կապում է նաև  Սպանիշ-Թաունը։ Մայրուղին յուրաքանչյուր ուղղությամբ ունի 3 շարք, շարժի արագությունը` ժամում 110կմ ։

Մոտակա օդանավակայանը միջազգային Նորման Մանլին է, ծանրաբեռնվածությունը շաբաթական 130 չվերթ։

## Սպորտ
Պորտմորում կա տեղական ֆուտբոլային թիմ, որը ընդգրկված է Ճամայկայի Ազգային պրեմիեր լիգայում։ Սկզբում թիմը կոչվում էր Hazard United, այժմ կրում է Portmore United անունը։

## Ծանոթագրություններ

## Արտաքին հղումներ
* Portmore Municipality homepage

Կատեգորիա:Բնակավայրեր այբբենական կարգով
Կատեգորիա:Ճամայկայի բնակավայրեր
Կատեգորիա:Ճամայկայի քաղաքներ